சங்கீதா சஜித்

சங்கீதா சஜித் (Sangeetha Sajith)(1976 - 22 மே 2022) என்பவர் ஓர் இந்தியப் பின்னணிப் பாடகியும், தென்னிந்திய திரைப்படத் துறையில் தன்னுடைய பணிகளுக்காக அறியப்பட்டவரும் ஆவார். சங்கீதா மலையாளம், தமிழ், தெலுங்கு மற்றும் கன்னடப் படங்களில் 200க்கும் மேற்பட்ட பாடல்களைப் பாடியுள்ளார். ஏ. ஆர். ரகுமான் இசையமைத்த 1996ஆம் ஆண்டு தமிழ்த் திரைப்படமான மிஸ்டர் ரோமியோவின் "தண்ணீரைக் காதலிக்கும்" பாடலின் மூலம் சங்கீதா தனது திருப்புமுனையைப் பெற்றார்.

 வாழ்க்கையும் தொழிலும் 
சங்கீதா 1992-ஆம் ஆண்டு தமிழ்த் திரைப்படமான நாளைய தீர்ப்பு மூலம் தனது பின்னணிப் பாடகியாக அறிமுகமானார். 1998-ஆம் ஆண்டு என்னு ஸ்வாந்தம் ஜானகிக்குட்டி திரைப்படத்தின் ஆம்பிலிபூவட்டம் பொன்னுருளில் என்ற பாடலின் மூலம் மலையாளத் திரையுலகில் அறிமுகமானார். ராகிளிப்பட்டில் இருந்து "தூம் தும் துரேயேதோ", காக்ககுயிலில் இருந்து "ஆளரே கோவிந்தா", கேரள வர்ம பழசி ராஜாவின் "ஓடத்தண்டில் தாளம் கொடுக்கும்" மற்றும் அய்யப்பனும் கோஷியும் படத்திலிருந்து "தாளம் போய் தப்பும் போய்" போன்ற மலையாளப் பாடல்களுக்காக இவர் மலையாளப் பார்வையாளர்கள் மத்தியில் பிரபலமானவர். பிருத்விராஜ் நடித்த குருதி படத்தின் கருப்பொருள் பாடல் தான் மலையாளத்தில் அவர் பாடிய கடைசிப் பாடல்.

மலையாளம் மற்றும் தமிழில் 100க்கும் மேற்பட்ட இசை நாடாக்களிலும் சங்கீதா பாடியுள்ளார். அடுக்குகளில் பணி உண்டு படத்திற்கும் இசையமைத்துள்ளார். சங்கீதா கே.பி. சுந்தராம்பாளின் குரலைப் பின்பற்றுவதற்கும் பெயர் பெற்றவர். தமிழ்நாடு அரசின் திரைப்பட விருது வழங்கும் விழாவின் போது சங்கீதா பாடியபோது, அப்போதைய முதலமைச்சர் ஜெயலலிதா மேடைக்கு வந்து தான் அணிந்திருந்த தங்கச் சங்கிலியினைச் சங்கீதாவிற்குப் பரிசாக வழங்கினார்.

 இசைத் தொகுப்பு 
தமிழ்
ஆண்டுதிரைப்படம்பாடல்இசையமைப்பாளர்பாடகர் (துணை)1992நாளைய தீர்ப்பு"எம்டிவி பார்த்துபுட்டா"மணிமேகலை1994சரிகமபத நீ"பைத்தியம் பைத்தியம்"தேவா1995லக்கி மேன்"பலான பார்ட்டி"ஆதித்தியன்ஆதித்தியன்1995லக்கி மேன்"யார் செய்த மாயம்"ஆதித்தியன்எஸ். பி. பாலசுப்பிரமணியம்1995மாமன் மகள்“வடுகப்பட்டி வயசு குட்டி”ஆதித்தியன்சாகுல் ஹமீது1996மிஸ்டர் ரோமியோ"தண்ணீரைக் காதலிக்கும்"ஏ. ஆர். ரகுமான்1996கிழக்கு முகம்"ஆத்துக்குள்ளே"ஆதித்தியன்பி. உன்னிகிருஷ்ணன்1998ஜீன்ஸ்"வாராயோ தோழி"ஏ. ஆர். ரகுமான்சோனு நிகம், சாகுல் ஹமீது, ஹரிணி,2000சிநேகிதியே"இராதை மணதில்"வித்தியாசாகர்சித்ரா, சுஜாதா "கல்லூரி மலரே"2006தலைநகரம்"சூ மந்திரகாளி"டி. இமான்பங்கி சங்கர்,  சுஜாதா2022பிகில்"வெரிதானம்"ஏ. ஆர். ரகுமான்விஜய்

 இறப்பு 
சங்கீதா 22 மே 2022 அன்று இறந்தார். சிறுநீரகம் தொடர்பான பிரச்சனையால் அவதிப்பட்டதாக கூறப்பட்ட பின்னர் இறந்தார். 

 மேற்கோள்கள் 

பகுப்பு:தெலுங்குத் திரைப்படப் பின்னணிப் பாடகர்கள்
பகுப்பு:கன்னடத் திரைப்படப் பின்னணிப் பாடகர்கள்
பகுப்பு:2022 இறப்புகள்
பகுப்பு:1976 பிறப்புகள்
பகுப்பு:Articles with hCards
பகுப்பு:குறுகிய விளக்கமுடைய கட்டுரை